Lepatriinude jõulud

"Lepatriinude jõulud" on Eesti 2001. aasta animafilm. (vaadatud 29.01.2016) Filmi režissöörid on Janno Põldma ja Heiki Ernits. Filmi tootis Eesti Joonisfilm. Tegemist oli esimese täispika eesti animafilmiga, mis jõudis üle-eestilisse kinolevisse.Aime Jõgi. Uus Eesti animafilm hoiab jõuluime Sakala Postimehe arhiiv, 01.12.2001.

Sünopsis
Lepatriinupoiss Tim läheb jõuludel lepatriinutüdruk Miale külla. Ootamatult raiuvad inimesed metsas maha kuusepuu, kus Mia elab, ja viivad selle koju jõulupuuks. Mia ja Tim otsivad teed tagasi metsa ning peavad kohanema uue keskkonna, koduigatsuse ja toaputukatega. Iga toaputukas näeb metsa oma moodi, kuid ükski neist ei vii peategelasi tegelikku metsa. Filmi lõpus tuleb majja jõuluvana, kes ka lumelepatriinude soovi täide viib.

Keeleversioonid
Filmi originaalkeel on eesti keel. Lisaks on seda dubleeritud inglise, vene ja prantsuse keelde«Lepatriinude jõulud» ilmus raamatuna Postimees arhiiv, 28.11.2002..

Eesti dublaažinäitlejad
Andero Ermel – Tim, lepatriinupoiss
Anu Lamp – Mia, lepatriinutüdruk
Lembit Ulfsak – jutustaja

Adaptsioonid
2002. aastal ilmus animafilmi ainetel raamat Lepatriinude jõulud, mille teksti autoriks on Janno Põldma ja pildid joonistas Heiki Ernits. Raamatu andis välja kirjastus Sild.

8. detsembril 2021 esietendus Rakvere teatris lavastus „Lepatriinude jõulud“. Etenduse lavastas Urmas Lennuk ja rollides mängisid Tartu Ülikooli Viljandi Kultuuriakadeemia teatrikunsti 14. lennu tudengid.Lepatriinude jõulud Rakvere Teater (vaadatud 01.01.2026).

Viited

Välislingid

Kategooria:Eesti animafilmid
Kategooria:2001. aasta filmid